
DR 31.10.2011 109 

 
Datuk Rosnah binti Haji Abd. Rashid Shirlin: Terima kasih. Tuan Yang di-

Pertua, seperti yang saya katakan tadi jika dibandingkan dengan kadar pertumbuhan 
penduduk, pembinaan penempatan baru, trend penyakit yang melangkaui sempadan 
global serta perkembangan terkini teknologi perubatan, maka sebanyak mana pun 
pertambahan peruntukan yang diberikan kepada kementerian, cabaran akan sentiasa 
wujud untuk memastikan bahawa agihan peruntukan yang optimum dapat diadakan.  
Atas keprihatinan dan sokongan semua Ahli Yang Berhormat yang ada dalam Dewan 
yang mulia ini diharapkan segala cabaran ini akan dapat diatasi dengan jayanya. Bak 
kata pepatah, berat sama dipikul, ringan sama dijinjing. Oleh yang demikian, kita amat 
mengharapkan segala bentuk sokongan daripada Ahli-ahli Yang Berhormat untuk 
menjayakan Bajet 2012 ini. 

Tuan Yang di-Pertua, merujuk kepada cadangan daripada Yang Berhormat 
Batang Sadong untuk mewujudkan Klinik 1Malaysia di Lubok Antu, Kampung Penat 
dan kawasan yang berhampiran dengannya. Suka saya menjelaskan bahawa dasar 
semasa adalah Klinik 1Malaysia ini diwujudkan di kawasan bandar sahaja, bertujuan 
memudahkan masyarakat berpendapatan rendah di kawasan bandar mendapat akses 
perkhidmatan kesihatan. 

Bagi kawasan luar bandar, kementerian telah menyediakan kemudahan 
kesihatan seperti klinik kesihatan dan klinik desa. Bagi Lubok Antu dan kawasan-
kawasan berhampiran, sudah terdapat sebuah klinik kesihatan yang terletak di pekan 
Lubok Antu dengan purata kedatangan 70 pesakit sehari. 

■1940 

Selain daripada itu, terdapat sebuah lagi Klinik Kesihatan Batang Ai yang 
terletak lapan kilometer dari Pekan Lubok Antu. Walau bagaimanapun Tuan Yang di-
Pertua, pada tahun 2010, Klinik Kesihatan Lubok Antu ini telah diubahsuai dan dinaik 
taraf di mana bilangan bilik pemeriksaan bagi perkhidmatan pesakit luar dan 
perkhidmatan kesihatan ibu dan anak telah ditambah, selain pembesaran ruang 
menunggu bagi pesakit. Ruang menunggu yang ada mampu menampung pesakit 
sehingga 200 orang pesakit pada satu masa.  

Klinik ini juga mempunyai tiga orang pembantu pegawai perubatan, dua orang 
jururawat terlatih dan enam orang jururawat masyarakat di samping anggota sokongan 
yang lain seperti seorang juruteknologi makmal perubatan dan pembantu pegawai 
farmasi serta lima pembantu perawat kesihatan. Selain daripada itu, sebanyak tiga 
jawatan jururawat terlatih turut ditambah bagi meningkatkan kualiti perkhidmatan 
kesihatan di kawasan ini.  

Berhubung dengan perkhidmatan pergigian, buat masa ini penyampaian 
perkhidmatan pergigian telah disediakan untuk orang awam dan murid sekolah di 
daerah Lubok Antu melalui pasukan pergigian bergerak. Lawatan pasukan pergigian 
bergerak dari Klinik Kesihatan Sri Aman ke 25 buah sekolah rendah dilakukan hampir 
setiap tahun. Sepanjang tahun 2010, seramai 2,562 orang murid sekolah telah 
menerima rawatan pergigian. Perkhidmatan pergigian ke dua buah sekolah menengah 
sedang dalam perancangan. Perancangan juga sedang dibuat bagi melaksanakan 
perkhidmatan pergigian kepada penduduk kampung setiap bulan melalui pasukan 
pergigian bergerak.  

Tuan Yang di-Pertua, dalam skop yang sama, Yang Berhormat Mas Gading 
ada meminta untuk mempercepatkan pembinaan klinik pergigian di kawasan Mas 
Gading. Untuk makluman, satu projek klinik pergigian telah dirancang untuk kawasan 
Mas Gading iaitu Klinik Pergigian Bau. Klinik ini adalah di bawah pemantauan Bahagian 
Perkhidmatan Kejuruteraan kementerian dan projek ini berjalan mengikut jadual dan 
proses tender telah dilaksanakan dan telah dibentangkan di Lembaga Perolehan 
Tender pada 13 Oktober tahun ini.  

Yang Berhormat Mas Gading telah mencadangkan untuk meliberalisasikan 
sektor kesihatan iaitu memudahkan urusan merujuk pesakit sama ada dari klinik 
kesihatan atau swasta untuk mendapatkan rawatan perubatan di hospital kementerian.  
Untuk makluman, hospital Kementerian Kesihatan menerima rujukan dari pelbagai 
fasiliti kesihatan milik kerajaan ataupun swasta bagi tujuan konsultasi pakar, prosedur 
diagnostik, rawatan dan seumpamanya. Hospital kementerian mengamalkan polisi pintu 
terbuka kepada semua golongan pesakit tanpa mengira taraf sosioekonomi, budaya, 
kewarganegaraan dan seumpamanya.  



Datuk Rosnah binti Haji Abd. Rashid Shirlin: Terima kasih. Tuan Yang di-. Pertua, seperti yang saya katakan tadi jika dibandingkan dengan kadar pertumbuhan penduduk, pembinaan penempatan baru, trend penyakit yang melangkaui sempadan global serta perkembangan terkini teknologi perubatan, maka sebanyak mana pun pertambahan peruntukan yang diberikan kepada kementerian, cabaran akan sentiasa wujud untuk memastikan bahawa agihan peruntukan yang optimum dapat diadakan. Atas keprihatinan dan sokongan semua Ahli Yang Berhormat yang ada dalam Dewan yang mulia ini diharapkan segala cabaran ini akan dapat diatasi dengan jayanya. Bak kata pepatah, berat sama dipikul, ringan sama dijinjing. Oleh yang demikian, kita amat mengharapkan segala bentuk sokongan daripada Ahli-ahli Yang Berhormat untuk menjayakan Bajet 2012 ini. Tuan Yang di-Pertua, merujuk kepada cadangan daripada Yang Berhormat Batang Sadong untuk mewujudkan Klinik 1Malaysia di Lubok Antu, Kampung Penat dan kawasan yang berhampiran dengannya. Suka saya menjelaskan bahawa dasar semasa adalah Klinik 1Malaysia ini diwujudkan di kawasan bandar sahaja, bertujuan memudahkan masyarakat berpendapatan rendah di kawasan bandar mendapat akses perkhidmatan kesihatan. Bagi kawasan luar bandar, kementerian telah menyediakan kemudahan kesihatan seperti klinik kesihatan dan klinik desa. Bagi Lubok Antu dan kawasan- kawasan berhampiran, sudah terdapat sebuah klinik kesihatan yang terletak di pekan Lubok Antu dengan purata kedatangan 70 pesakit sehari. #1940. Selain daripada itu, terdapat sebuah lagi Klinik Kesihatan Batang Ai yang terletak lapan kilometer dari Pekan Lubok Antu. Walau bagaimanapun Tuan Yang di- Pertua, pada tahun 2010, Klinik Kesihatan Lubok Antu ini telah diubahsuai dan dinaik taraf di mana bilangan bilik pemeriksaan bagi perkhidmatan pesakit luar dan perkhidmatan kesihatan ibu dan anak telah ditambah, selain pembesaran ruang menunggu bagi pesakit. Ruang menunggu yang ada mampu menampung pesakit sehingga 200 orang pesakit pada satu masa. Klinik ini juga mempunyai tiga orang pembantu pegawai perubatan, dua orang jururawat terlatih dan enam orang jururawat masyarakat di samping anggota sokongan yang lain seperti seorang juruteknologi makmal perubatan dan pembantu pegawai farmasi serta lima pembantu perawat kesihatan. Selain daripada itu, sebanyak tiga jawatan jururawat terlatih turut ditambah bagi meningkatkan kualiti perkhidmatan kesihatan di kawasan ini. Berhubung dengan perkhidmatan pergigian, buat masa ini penyampaian perkhidmatan pergigian telah disediakan untuk orang awam dan murid sekolah di daerah Lubok Antu melalui pasukan pergigian bergerak. Lawatan pasukan pergigian bergerak dari Klinik Kesihatan Sri Aman ke 25 buah sekolah rendah dilakukan hampir setiap tahun. Sepanjang tahun 2010, seramai 2,562 orang murid sekolah telah menerima rawatan pergigian. Perkhidmatan pergigian ke dua buah sekolah menengah sedang dalam perancangan. Perancangan juga sedang dibuat bagi melaksanakan perkhidmatan pergigian kepada penduduk kampung setiap bulan melalui pasukan pergigian bergerak. Tuan Yang di-Pertua, dalam skop yang sama, Yang Berhormat Mas Gading ada meminta untuk mempercepatkan pembinaan klinik pergigian di kawasan Mas Gading. Untuk makluman, satu projek klinik pergigian telah dirancang untuk kawasan Mas Gading iaitu Klinik Pergigian Bau. Klinik ini adalah di bawah pemantauan Bahagian Perkhidmatan Kejuruteraan kementerian dan projek ini berjalan mengikut jadual dan proses tender telah dilaksanakan dan telah dibentangkan di Lembaga Perolehan Tender pada 13 Oktober tahun ini. Yang Berhormat Mas Gading telah mencadangkan untuk meliberalisasikan sektor kesihatan iaitu memudahkan urusan merujuk pesakit sama ada dari klinik kesihatan atau swasta untuk mendapatkan rawatan perubatan di hospital kementerian. Untuk makluman, hospital Kementerian Kesihatan menerima rujukan dari pelbagai fasiliti kesihatan milik kerajaan ataupun swasta bagi tujuan konsultasi pakar, prosedur diagnostik, rawatan dan seumpamanya. Hospital kementerian mengamalkan polisi pintu terbuka kepada semua golongan pesakit tanpa mengira taraf sosioekonomi, budaya, kewarganegaraan dan seumpamanya.